Больш за 20 зваротаў уключана ў пратакол даручэнняў старшыні раённага выканаўчага камітэта Васілія Чарадніка па пытаннях, якія агучылі жыхары Багушэўскага сельсавета, у час правядзення дня Савета. Такая вялікая колькасць зваротаў да ўлады ў значнай ступені абумоўлена тым, што на тэрыторыі пераважаюць дробныя аддаленыя населеныя пункты, многія з іх знаходзяцца на мяжы з Аршанскім і Віцебскім раёнамі. Тым не менш, гэта не падстава, каб кінуць людзей сам на сам з іх праблемамі, лічаць у райвыканкаме.